recursal/SuperWikiNEXT-32B huggingface dataset:
Η **Άκρα** ήταν αρχαία πόλη της Μεσοποταμίας.

Βρισκόταν στην επαρχία της Μεσηνής και κοντά στις όχθες του ποταμού Τίγρη. Την πόλη αναφέρει ο Κλαύδιος Πτολεμαίος ως **Άγρα** στην γεωγραφική υφήγησή του, ο Στέφανος ο Βυζάντιος καθώς και ο Αρριανός στα *Παρθικά* (16ο βιβλίο). 

Η πόλη ίσως να ιδρύθηκε από τους διαδόχους του Μεγάλου Αλεξάνδρου ως οχυρή ακρόπολη (στα αρχαία ελληνικά *άκρα*), αν και ο Γερμανός ιστορικός μελετητής Kiepert υποστήριζε ότι η πόλη είχε σημιτικό όνομα που θα εξελληνίστηκε στους αλεξανδρινούς χρόνους. Η Άκρα καταλήφθηκε από τις ρωμαϊκές λεγεώνες του Τραϊανού το 115/6 μ.Χ. 

Άγνωστη η σημερινή της τοποθεσία, αλλά σίγουρα θα βρισκόταν στο σημερινό Ιράκ.

Παραπομπές
----------

1. ↑  Στεφάνου Βυζαντίου *Εθνικά* στο λήμμα Άκρα: *...δεκάτη έστι και πέραν του Τίγρητος Άκρα. Αρριανός εκκαιδεκάτη.*

Πηγές
-----

* Στεφάνου Βυζαντίου *εθνικά*.
* Johann Gustav Droysen Ιστορία των επιγόνων του Μεγάλου Αλεξάνδρου, εκδ. Ελεύθερη σκέψις.
* Parthian City Index
Ο **Σερ Άρθουρ Αλεξάντερ Φουλκς** (*Sir Arthur Alexander Foulkes*, 11 Μαΐου 1928-) ήταν Γενικός Κυβερνήτης στα νησιά Μπαχάμες από το 2010 ως τον Ιούλιο του 2014. Έχει τιμηθεί από το Τάγμα του Αγίου Μιχαήλ και του Αγίου Γεωργίου (KCMG).

Καριέρα
-------

Γεννήθηκε στη Μάθιου Τάουν του νησιού Ινάγκουα των Μπαχαμών. Ξεκίνησε να εργάζεται ως χειριστής λινοτυπικού μηχανήματος, για την εφημερίδα *Nassau Guardian* και έπειτα για την ανταγωνίστριά της εφημερίδα *Tribune*. Από το 1962 ως το 1967 ήταν εκδότης της πολιτικής εφημερίδας *Bahamian Times*, προσκείμενης στο Προοδευτικό Φιλελεύθερο Κόμμα. Αρθρογράφησε επίσης στη *Nassau Guardian* και στην *Tribune*.

Εξελέγη βουλευτής στην εθνοσυνέλευση των νησιών το 1967 και χρημάτισε υπουργός επικοινωνιών και τουρισμού στην κυβέρνηση του Λίντεν Πίντλινγκ. Το 1971 ήταν ένας από τους ιδρυτές του Ελεύθερου Εθνικού Κινήματος και διορίστηκε γερουσιαστής τον επόμενο χρόνο, για να επιστρέψει στη Βουλή το 1982. Το 1992 έγινε ύπατος αρμοστής των Μπαχαμών στο Ηνωμένο Βασίλειο και υπηρέτησε ως πρεσβευτής στη Γαλλία, στη Γερμανία, στην Ιταλία, στο Βέλγιο και στην ΕΕ, ενώ το 1999 έγινε ο πρώτος πρεσβευτής της χώρας του στην Κίνα και στην Κούβα.

Γενικός Κυβερνήτης
------------------

Ο Φουλκς διορίστηκε Γενικός Κυβερνήτης στις Μπαχάμες και εκπροσωπεί την Βασίλισσα Ελισάβετ Β΄ του Ηνωμένου Βασιλείου. Ανέλαβε καθήκοντα στις 14 Απριλίου 2010, διαδεχόμενος τον Άρθουρ Ντάιον Χάνα.
Αποχώρησε από γενικός κυβερνήτης στις 7 Ιουλίου 2014.

Οικογένεια
----------

Ο Σερ Άρθουρ είναι παντρεμένος με την Τζόαν Έλινορ Μπουλάρντ από το Νασσάου.

Παραπομπές
----------

1. ↑  Ανακτήθηκε στις 15  Δεκεμβρίου 2021.
2. 1 2
3. 1 2 3 4  «Governor General's Youth Awards: Our Patron». Αρχειοθετήθηκε από το πρωτότυπο στις 11 Μαρτίου 2012. Ανακτήθηκε στις 17 Ιουλίου 2014.
4. 1 2  Governor-General appointed to Most Distinguished Order of St. Michael and St. George

Εξωτερικοί σύνδεσμοι
--------------------

* Former Tribune News Editor heads to Government House
* Sir Arthur Alexander Foulkes Appointed Governor-General Of The Commonwealth of The Bahamas Αρχειοθετήθηκε 2010-04-16 στο Wayback Machine.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Arthur Foulkes  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Αντρέι Ιβάνοβιτς Λαβρόφ** (ρωσικά: *Андрей Иванович Лавров*, γεννημένος στις 26 Μαρτίου 1962 στο Κρασνοντάρ) είναι Ρώσος (και πρώην Σοβιετικός) τερματοφύλακας χειρασφέρισης (χάντμπολ) και ο μόνος τρεις φορές πρωταθλητής στο αγώνισμα αυτό στους Ολυμπιακούς Αγώνες.

Ο Λαβρόφ είναι επίσης ο μοναδικός αθλητής που κέρδισε χρυσά Ολυμπιακά μετάλλια για τρεις διαφορετικές εθνικές ομάδες, κερδίζοντας το χρυσό για την Σοβιετική Ένωση το 1988, για την Ενωμένη Ομάδα το 1992, καθώς και για τη Ρωσία, το 2000. Η εντυπωσιακή του σταδιοδρομία στους Ολυμπιακούς ξεκίνησε το 1988, στη Σεούλ με την ομάδα της πρώην ΕΣΣΔ, η οποία αναρριχήθηκε στην ψηλότερη θέση του βάθρου. Τέσσερα χρόνια αργότερα στη Βαρκελώνη, με το νέο όνομα της ομάδας, κατέκτησε το χρυσό μετάλλιο. Στην Ατλάντα το 1996 η ομάδα του Λαβρόφ κατέκτησε την πέμπτη θέση, κάτι που όπως φάνηκε αργότερα δεν διέκοψε την πορεία της, καθώς στους Ολυμπιακούς του Σίδνεϊ θα κατακτούσε άλλο ένα χρυσό μετάλλιο. Το 2000, μάλιστα, σε ηλικία 38 ετών ο ρώσος τερματοφύλακας αναδείχτηκε από τη Διεθνή Ομοσπονδία Χειρασφαίρισης κορυφαίος παίκτης στον κόσμο. Πολλοί θεώρησαν ότι με αυτόν τον τιμητικό τίτλο θα τερμάτιζε την καριέρα του, ωστόσο εκείνος αποφάσισε να συμμετέχει για πέμπτη φορά σε Ολυμπιακούς Αγώνες, αυτή τη φορά στους Θερινούς της Αθήνας το 2004. Εκεί, σε ηλικία 42 ετών, κέρδισε το τέταρτο Ολυμπιακό του μετάλλιο, άλλο ένα μοναδικό κατόρθωμα για έναν παίκτη χειροσφαίρισης, όταν η ρωσική ομάδα που συμμετείχε κέρδισε την τρίτη θέση και το χάλκινο μετάλλιο στους Ολυμπιακούς Αγώνες της Αθήνας.

Ο Λαβρόφ ήταν για ένα μεγάλο χρονικό διάστημα αρχηγός για την ρωσική ομάδα χειροσφαίρισης και ήταν ο σημαιοφόρος για τους Ρώσους αθλητές στην τελετή έναρξης των Θερινών Ολυμπιακών Αγώνων του Σίδνεϊ. Ο Λαβρόφ έχει κερδίσει επίσης δύο παγκόσμια πρωταθλήματα για τη Ρωσία, το 1993 και 1997, καθώς και το Ευρωπαϊκό Πρωτάθλημα του 1996. Το 2001, Αντρέι Λαβρόφ ψηφίστηκε ως ο «Ρώσος παίκτης χειρασφαίρισης του αιώνα» στην πατρίδα του.

Παραπομπές
----------

1. ↑
2. ↑
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 17 Φεβρουαρίου 2011. Ανακτήθηκε στις 16 Απριλίου 2018.
4. ↑
5. ↑
6. ↑
7. ↑
8. ↑

Εξωτερικοί σύνδεσμοι
--------------------

* Πολυμέσα σχετικά με το θέμα  Andrey Lavrov στο Wikimedia Commons
Στη φυσική και τα μαθηματικά, η **θεωρία σκέδασης** αποτελεί ένα θεωρητικό εργαλείο διερεύνησης του τρόπου με τον οποίο σκεδάζονται σωματίδια και κύματα. Η θεωρία σκέδασης έχει ευρύ φάσμα εφαρμογών, από τον τρόπο με τον οποίο αλληλεπιδρούν μακροσκοπικά αντικείμενα όπως μπάλες του μπιλιάρδου μέχρι την σκέδαση ηλιακού φωτός από τα μόρια της ατμόσφαιρας (σκέδαση Ρέιλι). Αυστηρότερα, η θεωρία σκέδασης ασχολείται με τη μελέτη των διαφορικών εξισώσεων που διέπουν τα διάφορα φαινόμενα σκέδασης.

Υπάρχουν δύο διαφορετικοί τρόποι να αντιμετωπίσει κανείς ένα πρόβλημα σκέδασης — ο **ευθύς** και ο **αντίστροφος**. Ο πρώτος τρόπος ασχολείται με τη μελέτη του τρόπου διανομής της ροής των σκεδαζόμενων κυμάτων/σωματιδίων στο χώρο γνωρίζοντας τα φυσικά χαρακτηριστικά του σκεδαστή. Ο δεύτερος τρόπος ασχολείται με τον καθορισμό των φυσικών χαρακτηριστικών του σκεδαστή (π.χ. μέγεθος, εσωτερική δομή) βάσει του τρόπου με τον οποίο διανέμεται η ροή σκεδαζόμενων κυμάτων/σωματιδίων στο χώρο.

Η θεωρία σκέδασης έχει εφαρμογές σε πολλούς κλάδους της σύγχρονης επιστήμης, όπως είναι ο ηχοεντοπισμός, ο ραδιοεντοπισμός, η γεωφυσική, η ακτινοδιαγνωστική και η κβαντική θεωρία πεδίου.

Θεωρία σκέδασης στη φυσική
--------------------------

Η θεωρία σκέδασης εφαρμόζεται στη μελέτη διαφόρων φυσικών φαινομένων που εμφανίζονται στη φύση, όπως

* Σκέδαση Ρέιλι
* Οπισθοσκέδαση
* Διάχυση
* Σκέδαση νετρονίων
* Σκέδαση Κόμπτον
* Σκέδαση Μι
* Σκέδαση Μοττ
* Σκέδαση Μπρίλλουιν
* Σκέδαση Ράμαν
* Κρυσταλλογραφία ακτίνων-Χ
* Σκέδαση Τόμσον
Συντεταγμένες: 34°21′29″S 018°28′19″E﻿ / ﻿34.35806°S 18.47194°E﻿ / -34.35806; 18.47194

Η ανατολική ακτή του Ακρωτηρίου
Το **Ακρωτήριο της Καλής Ελπίδος** (ή της Ελπίδας) είναι ένα από τα διασημότερα ακρωτήρια του κόσμου, βρίσκεται στο νότιο άκρο της Αφρικής, χωρίς όμως και να αποτελεί τη νοτιότερη εσχατιά της αφρικανικής ηπείρου, που πολλοί λανθασμένα θεωρούν.

Βρίσκεται συγκεκριμένα επί της δυτικής πλευράς της νότιας εσχατιάς της Αφρικής προς τον Ατλαντικό Ωκεανό και περίπου 90 ν. μίλια (150 χλμ.) βορειοδυτικότερα της νοτιότερης εσχατιάς που είναι το Ακρωτήριο των Βελονών ή Ακρωτήριο Αγκούλιας. 

Το ακρωτήριο της Καλής Ελπίδας είναι βραχώδες, απόκρημνο και με αρκετές απορρωγές. Πρόκειται για ένα συνηθισμένο στην όψη ακρωτήριο, που όμως υπήρξε πολύ σπουδαίο την εποχή των εξερευνήσεων, στην αναζήτηση των δυτικών Ινδιών. 

Χάρτης με τις θέσεις των Ακρωτηρίων της Καλής Ελπίδος και της Αγκούλιας.
Πρώτος εξερευνητής που έφθασε στο ακρωτήριο αυτό ήταν ο Πορτογάλος θαλασσοπόρος Βαρθολομαίος Ντιάζ, μόλις 35 χρόνια μετά την Άλωση της Κωνσταντινούπολης, το 1488, ο οποίος και το ονόμασε αρχικά Κάμπο ντας Τορμέντας, (= Ακρωτήριο των Τρικυμιών), λόγω της μεγάλης θαλασσοταραχής που αντιμετώπισε στη περιοχή, πλην όμως ο Βασιλιάς Ιωάννης Β΄ της Πορτογαλίας διαισθανόμενος ότι τελικά από εκεί συνεχίζει πλέον ανατολικά ο θαλάσσιος δρόμος προς την Ινδία το ονόμασε επίσημα **Κάμπο ντα Μπόα Εσπεράντζα**, που σημαίνει Ακρωτήριο της Καλής Ελπίδος (προς Ινδία). To 1652 όταν κατέλαβαν την περιοχή οι Ολλανδοί θαλασσοπόροι το ονόμασαν *Ακρωτήριο Αποικίας* (Κόλονυ). Το 1795 που η Ολλανδία βρισκόταν υπό γαλλική κατοχή το ακρωτήριο κατέλαβαν οι Άγγλοι που παρέμεινε σ΄ αυτούς, μέχρι το 1910 με τη δημιουργία της Νοτιοαφρικανικής Ένωσης επανακτώντας το προηγούμενο, (σημερινό) όνομα.

Το ότι ονομάσθηκε αυτό και όχι η λίγο νοτιότερη ακόμη εσχατιά ήταν αφενός μεν από το γεγονός ότι απ΄ αυτό το γεωγραφικό σημείο το πλοίο που επιχειρεί τον περίπλου, από Δ. προς Α. αλλάζει πορεία ανατολικότερη, από νότια που ακολουθούσε, αφετέρου διότι αμέσως μετά ανοίγεται ένας κόλπος που πιθανώς η παράλλαξή του να δημιούργησε την εντύπωση του νοτιότερου άκρου της Αφρικής. Όπως και να είχε όμως, για την εποχή εκείνη, η ψυχολογία που παρείχε η αλλαγή πορείας ήταν πολύ σημαντική στο ηθικό των θαλασσοπόρων και των πληρωμάτων των ιστιοφόρων πλοίων τους, αλλά και των μετέπειτα αποικιστών, έτσι ώστε να περιοριστεί το όνομα και να καθιερωθεί σκέτο «Ακρωτήριο», όπως ομοίως αυτό της Κρήτης στην Ελλάδα.

Σημειώνεται όμως ότι με την ονομασία Ακρωτήριο της Καλής Ελπίδος ονομάζεται και η χερσόνησος της οποίας αποτελεί εσχατιά, καθώς και η γύρω ηπειρωτική περιοχή που αποτέλεσε διοικητικά μία από τις τέσσερις επαρχίες της Νοτιοαφρικανικής Ένωσης με πρωτεύουσα το Κέιπ Τάουν.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 22148120436794790133
* LCCN: n2001147313
* GND: 4110003-7
* NKC: ge629183

 |

 |
Το ακρωτήριο **Μούντα** είναι το νοτιότερο και νοτιοανατολικότερο άκρο της νήσου Κεφαλονιάς. Βρίσκεται σε γεωγραφικές συντεταγμένες πλάτος 38°03΄24΄΄ Βόρειο και μήκος 20°47΄10΄΄ Ανατολικό. Πλησιέστερος οικισμός στο ακρωτήριο είναι η Σκάλα. Στα δυτικά του απλώνεται ο Όρμος Κατελειού.

Η Μούντα απέχει από το Ακρωτήριο Κυλλήνης της Πελοποννήσου 32,4 χιλιόμετρα (17,5 ναυτικά μίλια) και από το νοτιοδυτικότερο άκρο της Στερεάς Ελλάδας 41,6 χιλιόμετρα (22,5 ναυτ. μίλια), ενώ από το βορειότερο άκρο της νήσου Ζακύνθου, το Ακρωτήριο Σκινάρι, απέχει 15,6 χιλιόμετρα (8,5 ναυτ. μίλια). Σχεδόν ακριβώς πάνω στην ευθεία που ενώνει τα δύο αυτά ακρωτήρια (Μούντα και Σκινάρι), μόλις 2,3 ναυτικά μίλια από τη Μούντα και σε βάθος 52 μέτρων, βρίσκεται το ναυάγιο του βρετανικού υποβρυχίου «Περσεύς» από τον Β΄ Παγκόσμιο Πόλεμο, που ανακαλύφθηκε το 1997 από την καταδυτική ομάδα του Κ. Θωκταρίδη.

Πηγές
-----

* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6
Ο **Πέτρος Κωνσταντινέας** (11 Φεβρουαρίου 1978, Καλαμάτα) είναι Έλληνας πολιτικός, αρτοποιός και πρώην διαιτητής ποδοσφαίρου. Ήταν βουλευτής Μεσσηνίας εκλεγμένος με τον ΣΥΡΙΖΑ από τον Ιανουάριο του 2015 έως τον Ιούνιο του 2019.

Δηλώσεις που άφησαν εποχή
-------------------------

Τον περασμένο Μάρτιο, απαντώντας σε ερώτηση του δημοσιογράφου Μπάμπη Παπαπαναγιώτου για τον *Κορονοϊό*, ο πρώτην βουλευτής κατέθεσε την εξής άποψη: 

>  Είμαι κατά τον αντί υπέρ όμως του μαζί με αρχές και προτάσεις είτε συμφωνούμε είτε διαφωνούμε κάποιοι .τα 11 εκατομμύρια προφανώς σε έχω για εξυπνο άνθρωπο και είσαι άνθρωπος της επικοινωνίας καταλαβαίνεις τι λέω! #μενουμε\_σπιτι για να είμαστε καλά όλοι Καλημέρα
> 
> 

Επίσης προτάθηκε από χρήστες του ίντερνετ για υπουργός οικονομικών, μετά από την απάντηση που έδωσε σε χρήστη του Twitter ότι έχει 40 σχόλια τα οποία όλα είναι εναντίον του, ο πρώην βουλευτής ΣΥΡΙΖΑ Μεσσηνίας απάντησε κάνοντας… δικό του μαθηματικό υπολογισμό: **Βάλτε άλλους 10 να φτάσουν 50 να τους δώσω 0.05 ×50= 50 ευρώ**.

Η δήλωση Κωνσταντινέα για το Πολυτεχνείο: **Παιδί- Παιδεία - Ελευθερία**, έγραψε ιστορία. Θέλοντας να επικαιροποιήσει το μήνυμα άρχισε να λέει ότι στη θέση του ψωμιού μπορεί κανείς να τοποθετήσει την υγεία και η κοινωνική αγάπη. Αλλά μετά τα μπέρδεψε τελείως και η δήλωση άρχισε να θυμίζει τις γνωστές δηλώσεις του αντιπροέδρου του Εδεσσαϊκού.

Ρήσεις
------

* *Αυξένεται η κιλοβατώρα*
* *κάποιοι εξήραν (σ.σ. ρήμα εξαίρω) την κυβέρνηση (του ΣΥΡΙΖΑ) προς το κακό*…
* *πολλοί τοπικές φορές* (για τοπικούς φορείς)
* *Δώστε 5 ευρώ για 11 φρατζόλες*...

Παραπομπές
----------

1. ↑  «Κοινοβουλευτική Θητεία Βουλευτών Από Τη Μεταπολίτευση Ως Σήμερα - Κωνσταντινέας». Ανακτήθηκε στις 19 Μαρτίου 2019.
2. ↑
3. ↑
4. ↑

Εξωτερικοί σύνδεσμοι
--------------------

* (Ελληνικά) Πέτρος Νικολάου Κωνσταντινέας καταγραφή στην ιστοσελίδα της Βουλής των Ελλήνων.
Το **SEAT Tarraco** είναι ένα μεσαίο crossover SUV της ισπανικής αυτοκινητοβιομηχανίας SEAT. Κατασκευάζεται από τον Οκτώβριο του 2018 στο εργοστάσιο του Βόλφσμπουργκ, Γερμανία, όπου είναι και η έδρα του Ομίλου Volkswagen. Αποτελεί το κορυφαίο σε διαστάσεις SUV της εταιρείας (πάνω από τα SEAT Arona και SEAT Ateca) και μάλιστα μπορεί να παραγγελθεί με 5-θέσιο ή 7-θέσιο σαλόνι. Πήρε το όνομά του από την πόλη Ταρραγόνα.

Εισαγωγή
--------

Το σαλόνι ενός SEAT Tarraco στο Σαλόνι Αυτοκινήτου του Παρισιού τον Οκτώβριο του 2018.
Για πρώτη φορά αποκαλύφθηκε στον Τύπο στις 18 Σεπτεμβρίου 2018, ενώ παρουσιάστηκε επίσημα τον Οκτώβριο του 2018 στο Σαλόνι Αυτοκινήτου του Παρισιού. Η μαζική παραγωγή του ξεκίνησε μέσα στον ίδιο μήνα και κυκλοφόρησε τον Δεκέμβριο του 2018. Τεχνικά, έχει στενή συγγένεια με το Volkswagen Tiguan Allspace και το Škoda Kodiaq, που είναι το μεγαλύτερο SUV της Škoda.

Πωλήσεις
--------

Κατά την έναρξη των πωλήσεων στη Γερμανία, τον Δεκέμβριο του 2018, πρόλαβε να πουλήσει μόλις 30 αντίτυπα εντός του έτους. Το 2019 όμως, έφτασε τις 10.256 πωλήσεις στη χώρα αυτή, από τις οποίες οι 6.097 ήταν με κινητήρες ντίζελ και οι 7.778 με τετρακίνηση. Το έτος 2020 πούλησε 8.323 αντίτυπα στην ίδια χώρα, από τα οποία τα 4.924 ήταν ντίζελ και τα 6.019 με τετρακίνηση.

Αναφορές
--------

1. ↑  «SEAT Tarraco SUV production starts in Wolfsburg». 18 Οκτωβρίου 2018.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **SEAT Tarraco** |

* Η επίσημη ελληνική ιστοσελίδα του SEAT Tarraco
Το **Ίδρυμα** **Praemium Erasmianum** είναι ολλανδικό πολιτιστικό ίδρυμα το οποίο ασχολείται με τις κοινωνικές επιστήμες και τις τέχνες. Ιδρύθηκε το 1958 από τον πρίγκηπα Μπέρνχαρντ του Λίπε-Μπίστερφελντ(D/R). Ο σκοπός του ιδρύματος είναι να ενδυναμώσει τη θέση των τεχνών και κοινωνικών επιστημών στην κοινωνία. Το ίδρυμα εμπνέεται από τις ιδέες του λογίου του 15ου αιώνα Ντεζιντέριους Εράσμους -από τον οποίο έχει λάβει και την ονομασία του- και τις ευρωπαϊκές πολιτιστικές παραδόσεις. Οι ανθρωπιστικές αξίες, όπως η ανοχή, ο πολιτιστικός πλουραλισμός και κριτική σκέψη, αντικατοπτρίζονται στην επιλογή των ατόμων που επιλέγονται να βραβευτούν με το βραβείο αυτό, και στις γενικότερες δραστηριότητες του οργανισμού.

Περιγραφή
---------

Πρίγκηπας Μπέρνχαρντ του Λίπε-Μπίστερφελντ(D/R), ο ιδρυτής του οργανισμού, φωτογραφία του 1959
### Δομή και έσοδα

Ο επικεφαλής του ιδρύματος είναι ο βασιλιάς Γουλιέλμος Αλέξανδρος της Ολλανδίας. Το διοικητικό συμβούλιο του ιδρύματος αποτελείται από μέλη τα οποία αντιπροσωπεύουν την πολιτιστική, λόγια και επιχειρηματική κοινότητα της Ολλανδίας. Τα κεφάλαια για την λειτουργία ιδρύματος έρχονται παρέχονται από τα κρατικά έσοδα των τυχερών παιχνιδιών και αθλητικών διοργανώσεων, αν και οικονομικά το ίδρυμα θεωρείται ανεξάρτητο.

### Βραβείο Εράσμους

Το ίδρυμα απονέμει το βραβείο Εράσμους,, το οποίο απονέμεται κάθε έτος σε άτομα ή οργανισμούς οι οποίοι είχαν εξαιρετικές συνεισφορές στον πολιτισμό, κοινωνία, ή τις κοινωνικές επιστήμες στην Ευρώπη και τον υπόλοιπο κόσμο.Διοργανώνει επίσης μεγάλο αριθμό από ακαδημαϊκές και πολιτισμικές δραστηριότητες γύρω από την τελετή απονομής του βραβείου, καθώς και αφιερώματα στο πρόσωπο του βραβευθέντα και το έργο του. 

### Ερευνητικά βραβεία

Το ίδρυμα έχει επίσης απονείμει ετήσια βραβεία έρευνας από το 1988, όπου απονέμει έως 5 βραβεία μέχρι €3.000 το καθένα σε αποφοίτους διδακτορικών τον οποίων η πτυχιακή τους εργασία έχει συμβάλει σημαντικά στις κοινωνικές επιστήμες. Τα βραβεία απονέμονται από τον πρόεδρο του Ιδρύματος.

Παραπομπές
----------

1. 1 2 3 4 5  «Organisation». Praemium Erasmianum Foundation. Αρχειοθετήθηκε από το πρωτότυπο στις 23 Ιουνίου 2017. Ανακτήθηκε στις 24 Ιανουαρίου 2015.
2. ↑  «Board of the Praemium Erasmianum Foundation». Praemium Erasmianum Foundation. Αρχειοθετήθηκε από το πρωτότυπο στις 8 Οκτωβρίου 2015. Ανακτήθηκε στις 24 Ιανουαρίου 2015.
3. ↑  «Erasmus Prize - Praemium Erasmianum». Praemium Erasmianum Foundation. Αρχειοθετήθηκε από το πρωτότυπο στις 3 Δεκεμβρίου 2017. Ανακτήθηκε στις 24 Ιανουαρίου 2015.
4. ↑  «Research Prizes :: Praemium Erasmianum». *www.erasmusprijs.org*. Αρχειοθετήθηκε από το πρωτότυπο στις 8 Οκτωβρίου 2015. Ανακτήθηκε στις 15 Νοεμβρίου 2015.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ίδρυμα Praemium Erasmianum** |

Εξωτερικοί σύνδεσμοι
--------------------

* Ο ιστότοπος του ιδρύματος
Ο **Μιχάλης Πρέκας** (Σαντορίνη, 1955 - Καλογρέζα, 1 Οκτωβρίου 1987) ήταν Έλληνας αναρχικός που σκοτώθηκε από σφαίρες της Ειδικής Αντιτρομοκρατικής Υπηρεσίας κατά τη διάρκεια της επονομαζόμενης από τα Μ.Μ.Ε «Μάχης της Καλογρέζας».

Καταγόταν από το Μπραχάμι της Αθήνας και διωκόταν από την αστυνομία για κλοπές και για τη συμμετοχή του σε αντιεξουσιαστικούς κύκλους. 

Την 1η Οκτώβρη 1987, ύστερα από απόπειρα κλοπής ασυρμάτου από κρατικό αυτοκίνητο, ο οποίος θα επέτρεπε στο φυγόδικο τότε Πρέκα να γνωρίζει τις κινήσεις της αστυνομίας, αυτός και δύο σύντροφοί του, οι Κλέαρχος Σμυρναίος και Χριστόφορος Μαρίνος, καταδιώχτηκαν από τους αστυνομικούς. Στο περιστατικό που ακολούθησε, αποκαλούμενο "Μάχη της Καλογρέζας" από τα Μ.Μ.Ε. της εποχής, ο Πρέκας βγήκε ένοπλος στο μπαλκόνι του διαμερίσματος όπου είχε εισβάλει και είχε ακινητοποιήσει τους ενοίκους, για να διαπραγματευτεί με τους αστυνομικούς. Λίγο αργότερα πυροβόλησε στον αέρα και δέχθηκε σωρεία πυροβολισμών από τους αστυνομικούς.

Σύμφωνα με την ιατροδικαστική έκθεση, ο Πρέκας έφερε 6 τραύματα από σφαίρες, 5 από τα οποία ήταν διαμπερή. Το τραύμα που προκάλεσε τον θάνατό του ήταν τυφλό, καθώς η σφαίρα τον τρύπησε στον ώμο, μετά στον δεξιό πνεύμονα, το συκώτι, το στομάχι και το δεξί νεφρό. Οι αστυνομικοί τον μετέφεραν σε νοσοκομείο, όπου και διαπιστώθηκε ο θάνατός του.

Η Βαγγελιώ Βογιατζή, σύντροφος του Μιχάλη Πρέκα και μητέρα το παιδιού του, αρχικά κατηγορήθηκε και φυλακίστηκε περίπου ένα χρόνο μεγαλώνοντας το μωρό της μέσα στη φυλακή. Αποφυλακίστηκε, όταν αθωώθηκε μαζί με τον Μπουκουβάλα και προσπάθησε την καταδίκη των δολοφόνων του Μ. Πρέκα. Προσέφυγε στο ανώτατο δικαστήριο ζητώντας να αναιρεθεί το βούλευμα του Συμβουλίου Εφετών, με το οποίο απαλλάχτηκε ο αστυνομικός Ν. Κ, ο οποίος φέρεται πως πυροβόλησε και σκότωσε στην μάχη της Καλογρέζας τον Οκτώβριο του 1987 τον Μιχάλη Πρέκα. Ουσιασικό επιχείρημα της Βαγγελιώς Βογιατζή είναι ότι ο αστυνομικός ανταπέδωσε τους πυροβολισμούς του Μιχάλη Πρέκα και τον σκότωσε από μεγάλη απόσταση και ενώ η κάλυψή του ήταν πλήρης με αποτέλεσμα να μην αιτιολογείται η απόφαση του δικαστικού συμβουλίου ότι ο αστυνομικός βρισκόταν σε κατάσταση νόμιμης άμυνας. Μετά από χρόνια αναβολών, το δικαστήριό έβγαλε το πόρισμα ότι ο Πρέκας δεν δολοφονήθηκε και απήλλαξε τους αστυνομικούς.

Παραπομπές
----------

1. ↑  ««Η Μάχη της Καλογρέζας»: Η ένοπλη συμπλοκή αναρχικών και αστυνομικών, οι πυροβολισμοί και το αιματηρό τέλος». *enimerotiko.gr*. Ανακτήθηκε στις 8 Νοεμβρίου 2022.
2. ↑   *Βίντεο - ντοκουμέντο από τη Μάχη της Καλογρέζας*, ανακτήθηκε στις 2023-10-11
3. ↑  Galati (4 Οκτωβρίου 2019). «Η μάχη της αντιτρομοκρατικής στην Καλογρέζα με θύμα τον Μιχάλη Πρέκα. Καταιγισμός πυρών με θεατές μια ολόκληρη γειτονιά. Τι απέγινε ο αστυνομικός που γάζωσε το μπαλκόνι». *ΜΗΧΑΝΗ ΤΟΥ ΧΡΟΝΟΥ*. Ανακτήθηκε στις 3 Ιουνίου 2023.
Ο **Βασίλειος Σκληρός** (αρχές του 11ου αι.) από την Οικογένεια Σκληρών ήταν Ρωμαίος ευγενής και *στρατηγός* (κυβερνήτης επαρχίας) στις αρχές του 11ου αιώνα.

Αργυρό μιλιαρήσιο του Ρωμανού Γ΄ Αργυρού με επιγρ. OC HΛΠΙΚΕ, ΠΑΝΤΑ ΚΑΤΟΡΘΟΙ. Ο Βασίλειος νυμφεύτηκε την αδελφή του, αλλά εξεγέρθηκε εναντίον του και εξορίστηκε.

Βιογραφία
---------

Ο Βασίλειος ήταν γιος τού *μαγίστρου* Ρωμανού Σκληρού, γιού του στρατηγού Βάρδα Σκληρού που είχε εξεγερθεί, και έγινε στενός σύμβουλος του Αυτοκράτορα Βασιλείου Β΄ (β. 976–1025 ).  

Νυμφεύτηκε την Πουλχερία, αδελφή του μετέπειτα Αυτοκράτορα Ρωμανού Γ΄ Αργύρου (β. 1028–1034 ). Το ζευγάρι είχε μία κόρη, η οποία ήδη κατά τη διάρκεια της βασιλείας του Βασιλείου Β΄ παντρεύτηκε έναν άλλο μελλοντικό Αυτοκράτορα, τον Κωνσταντίνο Θ΄ Μονομάχο (β. 1042-1055). 

Ο ίδιος ο Βασίλειος αναφέρεται για πρώτη φορά κατά τη διάρκεια της βασιλείας τού Κωνσταντίνου Η΄ (β. 1025–1028), όταν κατείχε την τάξη των *πατρικίων*.   Κατά τη διάρκεια αυτής της περιόδου, ήλθε σε σύγκρουση με τον Πρεσιάνο, τον κυβερνήτη του Θέματος των Βουκελλαρίων, που κλιμακώθηκε σε σημείο ώστε να ανταλλάξουν χτυπήματα. Ο Αυτοκράτορας Κωνσταντίνος Η΄ εξόρισε και τους δύο άνδρες στα Πριγκιπόννησα: ο ένας στο νησί της Πλάτης, ο άλλος στην Οξεία. Ο Σκληρός κατηγορήθηκε ότι σχεδίαζε να φύγει και ως αποτέλεσμα τυφλώθηκε. Σύμφωνα με τον Ιωάννη Σκυλίτζη, ο Πρεσιάνος μόλις που διέφυγε την ίδια μοίρα και ελευθερώθηκε. 

Όταν όμως ο Ρωμανός Γ΄ ανέβηκε στον θρόνο, ο Βασίλειος αποκαταστάθηκε και προήχθη σε *μάγιστρο*.   Σύμφωνα με μία άποψη, προήχθη περαιτέρω σε *βεστιάριο* και τού δόθηκε η θέση τού *στρατηγού* του Θέματος των Ανατολικών. Κάποια στιγμή, φαίνεται επίσης ότι συνωμότησαν εναντίον του Ρωμανού Γ΄ Αργυρού, καθώς και αυτός και η σύζυγός του εξορίστηκαν από την Κωνσταντινούπολη από τον Ρωμανό Γ΄. 

Η αλαζονεία του Βασίλειου Σκληρού και των συγγενών του, που κυβέρνησαν τα κτήματά τους σχεδόν ως ανεξάρτητοι άρχοντες, δέχεται έντονη κριτική στην *Πείρα* του σύγχρονου νομικού λογίου Ευστάθιου του Ρωμαίου.

Οικογένεια
----------

Νυμφεύτηκε την Πουλχερία Αργυρού, αδελφή του Ρωμανού Γ΄ Αυτοκράτορα των Ρωμαίων και είχε τέκνο:

* μία κόρη, παντρεύτηκε τον Κωνσταντίνο Θ΄ Μονομάχο Αυτοκράτορα των Ρωμαίων.

Βιβλιογραφικές αναφορές
-----------------------

1. 1 2  PmbZ.
2. 1 2  ODB.
3. 1 2 3  PmbZ.
4. 1 2  Stouraitis 2003.

Πηγές
-----

* Kazhdan, Alexander, ed. (1991). The Oxford Dictionary of Byzantium. Oxford and New York: Oxford University Press. ISBN 0-19-504652-8.
* Lilie, Ralph-Johannes; Ludwig, Claudia; Pratsch, Thomas; Zielke, Beate (2013). Prosopographie der mittelbyzantinischen Zeit Online. Berlin-Brandenburgische Akademie der Wissenschaften. Nach Vorarbeiten F. Winkelmanns erstellt (in German). Berlin and Boston: De Gruyter.
* Stouraitis, Ioannis (10 October 2003). Σκληροί. Encyclopaedia of the Hellenic World, Asia Minor (in Greek). Athens: Foundation of the Hellenic World. Retrieved 13 June 2019.
Η **Δολοφονία της Ήβης Αθανασιάδου** συνέβη την ημέρα της αποχώρησης των Γερμανών από την Αθήνα, στο τέλος της Κατοχής. 

Η Ήβη Αθανασιάδου (1 Ιουνίου 1926 – 16 Οκτωβρίου 1944) γεννήθηκε στο Παλαιό Φάληρο μαζί με τη δίδυμη αδελφή της Άννα την 1η Ιουνίου 1926, από εύπορους γονείς καταγόμενους από την Κωνσταντινούπολη, τον Θρασύβουλο και την Έλενα Αθανασιάδη το γένος Καλφόπουλου. Η Αθανασιάδου κατοικούσε στο Παλαιό Φάληρο, όπου φοιτούσε στο μοναδικό γυμνάσιο της περιοχής. 
Κατά την περίοδο της αποχώρησης του γερμανικού στρατού πολλοί νέοι είχαν βγεί στους δρόμους του Παλαιού Φαλήρου να πανηγυρίσουν για την απελευθέρωση, γράφοντας συνθήματα υπέρ των επερχόμενων Συμμάχων επάνω στην άσφαλτο, ανάμεσα στις οδούς Αιόλου και Ποσειδώνος. Ενώ η Αθανασιάδου έγραφε «WELCOMEOURALLIES» («καλώς ήλθατε σύμμαχοί μας»), ένας διερχόμενος Γερμανός αξιωματικός την είδε και την πυροβόλησε εν ψυχρώ. 

Προς τιμή της Αθανασιάδου, ο δρόμος που ζούσε, η τέως οδός Ευτέρπης, πήρε το όνομά της και κατασκευάστηκε μικρό μνημείο στο σημείο όπου εκτελέστηκε.

Παραπομπές
----------

1. ↑  Βαρουφάκη, Ελένη (2006). *Παλαιό Φάληρο: Οι δρόμοι αφηγούνται την ιστορία τους*. Αθήνα: Αίολος.
2. ↑  Καμπύλης, Τάκης. «Δεν ζήτησα ποτέ τίποτα για να μην έχω καμία εξάρτηση». *Η Καθημερινή*. .
3. ↑  Ιωαννίδης, Γιάννης (1998). *Παλαιό Φάληρο: Το χρονικό μιας όμορφης πόλης*. Παλαιό Φάληρο: Advector-Γιούλη Ματαράγκα.
Συντεταγμένες: 52°15′7″N 20°58′22″E﻿ / ﻿52.25194°N 20.97278°E﻿ / 52.25194; 20.97278

Το **Κοιμητήριο Ποβόνσκι** (πολωνικά: *Cmentarz Powązkowski*), επίσης γνωστό ως **Παλαιό Ποβόνσκι** (πολωνικά: *Stare Powązki*), είναι ιστορική νεκρόπολη που βρίσκεται στη συνοικία Βόλα, στο δυτικό τμήμα της Βαρσοβίας, στην Πολωνία. Είναι το πιο διάσημο κοιμητήριο της πόλης και ένα από τα παλαιότερα, που ιδρύθηκε το 1790. Είναι ο τόπος ταφής πολλών επιφανών ατόμων από την πολωνική ιστορία. Ορισμένοι είναι ενταφιασμένοι κατά μήκος της «Λεωφόρου των Εξέχοντων» (*Aleja Zasłużonych*), που δημιουργήθηκε το 1925. Υπολογίζεται ότι πάνω από 1 εκατομμύριο άνθρωποι είναι θαμμένοι στο Ποβόνσκι. 

Το νεκροταφείο συχνά συγχέεται με το νεότερο Στρατιωτικό Κοιμητήριο Ποβόνσκι, το οποίο βρίσκεται στα βορειοδυτικά του κοιμητηρίου Ποβόνσκι.

Ιστορία
-------

Το Κοιμητήριο Ποβόνσκι δημιουργήθηκε στις 4 Νοεμβρίου 1790 σε γη που δωρίστηκε από τον ευγενή Μέλχιορ Σιμανόφσκι και καθαγιάστηκε στις 20 Μαΐου 1792. Αρχικά κάλυπτε έκταση περίπου 2,5 εκταρίων. Την ίδια χρονιά χτίστηκε η εκκλησία του Αγίου Κάρολ Μπορομέους, σχεδιασμένη από τον Ντομένικο Μερλίνι, στο βόρειο άκρο του κοιμητηρίου. Οι κατακόμβες ανεγέρθηκαν αμέσως μετά.

Αρκετά άλλα κοιμητήρια δημιουργήθηκαν στην περιοχή: το εβραϊκό νεκροταφείο και εκείνα των κοινοτήτων των Καλβινιστών, Λουθηρανών, Καυκάσιων και Τάταρων. Το Ορθόδοξο κοιμητήριο βρίσκεται επίσης κοντά.

Όπως σε πολλά παλιά ευρωπαϊκά κοιμητήρια, μερικές από τις ταφόπλακες στο Ποβόνσκι δημιουργήθηκαν από διάσημους γλύπτες, Πολωνούς και ξένους. Μερικά από τα μνημεία είναι παραδείγματα των τότε επικρατέστερων στυλ στην τέχνη και την αρχιτεκτονική.

Την *Ημέρα των Αγίων Πάντων* (1 Νοεμβρίου) και *Zaduszki* (*Ζαντούσκι*) (2 Νοεμβρίου) στη Βαρσοβία, ολονυκτίες διεξάγονται όχι μόνο στα ρωμαιοκαθολικά κοιμητήρια, αλλά και στα προτεσταντικά, μουσουλμανικά, εβραϊκά και ορθόδοξα κοιμητήρια.

Εικόνες
-------

* Λεωφόρος των ΕξέχοντωνΛεωφόρος των Εξέχοντων
* Εκκλησία του Αγίου Κάρολ ΜπορομέουςΕκκλησία του Αγίου Κάρολ Μπορομέους
* Παλαιό ΠοβόνσκιΠαλαιό Ποβόνσκι
* Τάφος του Έντβαρντ Ριντζ-ΣμίγκουιΤάφος του Έντβαρντ Ριντζ-Σμίγκουι
* Παλαιό ΠοβόνσκιΠαλαιό Ποβόνσκι
* Παλαιό ΠοβόνσκιΠαλαιό Ποβόνσκι
* Παλαιό ΠοβόνσκιΠαλαιό Ποβόνσκι
* Παλαιό ΠοβόνσκιΠαλαιό Ποβόνσκι
* Παλαιό ΠοβόνσκιΠαλαιό Ποβόνσκι

Δείτε επίσης
------------

* Κοιμητήριο Ρακοβίτσκι
* Κοιμητήριο Λιτσάκιβσκι

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κοιμητήριο Ποβόνσκι** |

1. 1 2  «Cmentarz Powązkowski». *warsawtour.pl* (στα Πολωνικά).

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 305442993
* LCCN: n2013067325
* GND: 7567784-2

 |

 |
Η **Μποταφόγκο ντε Φουτεμπόλ ε Ρεγκάτας** (πορτογαλικά: *Botafogo de Futebol e Regatas*), γνωστή απλά ως *Μποταφόγκο* και με τον χαρακτηρισμό «Μοναχικό Άστρο» (Estrela Solitária), είναι βραζιλιάνικος αθλητικός σύλλογος με έδρα το Μποταφόγκο, μιας γειτονιάς του Ρίο ντε Τζανέιρο της Βραζιλίας, περισσότερο γνωστή για το ποδοσφαιρικό της τμήμα. Αγωνίζεται στο στάδιο Νίλτον Σάντος του Ρίο.

Στοιχεία
--------

Αγωνίζεται στην πρώτη κατηγορία του εθνικού Πρωταθλήματος της Βραζιλίας, αλλά και στο πρωτάθλημα της πολιτείας του Ρίο Ντε Τζανέιρο. Η Μποταφόγκο έχει ιδρυθεί επίσημα 1904 (ανεπίσημα το 1894) από 13 άλλους συλλόγους που την συνέθεσαν.

Η Μποταφόγκο κατέχει το ρεκόρ αγώνων χωρίς ήττα (52) μεταξύ 1977-1978. Έχει προσφέρει τον μεγαλύτερο αριθμό παικτών στην εθνική Βραζιλίας σε παγκόσμια κύπελλα. 

Το 2000 σε ψηφοφορία των συνδρομητών του μαγκαζίνου της ΦΙΦΑ για την μεγαλύτερη ομάδα του 20ου αιώνα, η Μποταφόγκο βγήκε 12η ανάμεσα σε πολλές ομάδες παγκοσμίως.

Γήπεδο
------

Εστάντιο Νίλτον Σάντος, γνωστό και ως Ενζενιάο.
Με χωρητικότητα 46.931 το Εστάντιο Νίλτον Σάντος χρησιμοποιείται από τη Μποταφόγκο για τους εντός έδρας αγώνες της. 

Το όνομα φέρει τιμή σε έναν από τους μεγαλύτερους αμυντικούς στην ιστορία του ποδοσφαίρου ο οποίος αγωνίστηκε σε όλη του την ποδοσφαιρική καριέρα στην Μποταφόγκο (1948-1964). Το γήπεδο είχε επίσης χρησιμοποιηθεί για τους Παναμερικανικούς αγώνες του 2007 όπως και για τους Ολυμπιακούς Αγώνες του Ρίο 2016. Το γήπεδο έχει χρησιμοποιηθεί επίσης και από τις άλλες 3 μεγάλες του Ρίο, τις Φλαμένγκο, Βάσκο ντα Γκάμα, Φλουμινένσε.

Τίτλοι
------

#### Εθνικοί

* **Πρωτάθλημα Α' Βραζιλίας**: **(2)** 1968, 1995
* Πρωτάθλημα Β' Βραζιλίας : **(2)** 2015, 2021

#### Διεθνείς

* Τουρνουά του Παρισιού: **(1)** 1963

* Κόπα ΚΟΝΜΕΜΠΟΛ: **(1)** 1993

#### Τοπικοί

* Καμπεονάτο Καριόκα: **(21)** 1907, 1910, 1912, 1930, 1932, 1933, 1934, 1935, 1948, 1957, 1961, 1962, 1967, 1968, 1989, 1990, 1997, 2006, 2010, 2013, 2018
* Τουρνουά Ρίο ντε Τζανέιρο - Σάο Πάολο: **(4)** 1962, 1964, 1966, 1998
* Τουρνουά Τάσα Γκουαναμπάρα: **(8)** 1967, 1968, 1997, 2006, 2009, 2010, 2013, 2015
* Τουρνουά Τάσα Ρίο: **(9)** 1975, 1976, 1989, 1997, 2007, 2008, 2010, 2012, 2013

Διάσημοι ποδοσφαιριστές
-----------------------

Είναι περισσότερο γνωστή, Παγκοσμίως, λόγω της ανάδειξης του θρύλου Γκαρίντσα, ενός από τους καλύτερους Βραζιλιάνους ποδοσφαιριστές όλων των εποχών και τον Ζαϊρζίνιο. Το 2012 είχε στις τάξεις της τον πασίγνωστο τρεις φορές νικητή του Τσάμπιονς Λιγκ, Κλάρενς Ζέεντορφ.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημη ιστοσελίδα (στα πορτογαλικά)

Παραπομπές
----------

1. ↑  www.ipatrimonio.org/rio-de-janeiro-botafogo-futebol-e-regatas. Ανακτήθηκε στις 13  Απριλίου 2022.
2. ↑  «The FIFA Club of the Century» (PDF). FIFA. Αρχειοθετήθηκε από το πρωτότυπο (PDF) στις 23 Απριλίου 2007. Ανακτήθηκε στις 11 Αυγούστου 2016.
3. ↑  «FIFA World Player 2000 award information». *FIFA.com*. Δεκεμβρίου 6, 2000. Αρχειοθετήθηκε από το πρωτότυπο στις Δεκεμβρίου 19, 2016. Ανακτήθηκε στις Ιουλίου 7, 2017.
Η **KAA Γάνδη** (ολλανδικά: *KAA Gent*, προφέρεται: [ˈɣɛnt]) είναι αθλητικός σύλλογος του Βελγίου, με έδρα τη Γάνδη. Εγγεγραμένος με τον stamnummer 1, αποτελεί τον παλαιότερο αθλητικό σύλλογο στο Βέλγιο. Το ποιο δημοφιλές και επιτυχημένο τμήμα του είναι αυτό του ποδοσφαίρου, με την ονομασία ΑΑ Γάνδη (AA Gent).

Η Γάνδη είναι κάτοχος του βελγικού ρεκόρ στα 4 x 400m γυναικών, με χρόνο 3 λεπτά και 43,15 δευτερόλεπτα (αποτελούμενη από τις Ρουθ Βίλεμς, Ανέκε Ματάις, Κάριν Ούπερτς και Μέλανι Μορίλς στις 20 Σεπτεμβρίου του 1992)

Ιστορία
-------

Το 1891 συγχωνεύθηκε ο γυμναστικός σύλλογος *Société Gymnastique la Gantoise*, ο οποίος ιδρύθηκε το 1864, με το αθλητικό σωματείο *Association Athlétique*, δημιουργώντας ένα νέο αθλητικό σύλλογο με την ονομασία *Association Athlétique la Gantoise*. Οι αθλητικές δραστηριότητες αυτού του συλλόγου περιλάμβαναν γυμναστική, στίβο, πυγμαχία, κρίκετ, ποδηλασία, ξιφασκία, χόκεϊ επί χόρτου, κολύμβηση, υδατοσφαίριση, αντισφαίριση, ενώ από το 1900 και ποδόσφαιρο.

Κατά την 50ή επέτειο του συλλόγου το 1914, προστέθηκε ο τίτλος «Royale», το οποίο είχε ως αποτέλεσμα το ακρωνύμιο «ARAG», το οποίο το 1971 άλλαξε σε «KAAG», έπειτα από τη μεταγραφή της ονομασίας του συλλόγου από τα γαλλικά στα ολλανδικά. Οι πρώτες αθλητικές εκτάσεις του KAAG, που βρίσκονται στην πρώην *Mussenstraat*, είχαν απαλλοτριωθεί για την Παγκόσμια Έκθεση του 1913. Για μερικά χρόνια είχε χρησιμοποιηθεί μία έκταση σε εργοστάσιο πόλης στο *Albert Avenue*. Το 1914 εγκαινιάστηκε το Ότενσταντιον (Ottenstadion) στη *Gentbrugge*, το οποίο διέθετε χόρτο και χρησιμοποιήθηκε από το ποδοσφαιρικό τμήμα.

Το 1983, τα υπόλοιπα αθλητικά τμήματα μετακινήθηκαν σε ένα στάδιο κοντά στο *Blaarmeersen* της Γάνδης, ενώ το ποδοσφαιρικό τμήμα συνέχισε να χρησιμοποιεί το Ότενσταντιον. Το χειμώνα, ο σύλλογος χρησιμοποιούσε επίσης την εσωτερική πίστα σκι της Γάνδης, όσον αφορά τον επαγγελματικό αθλητισμό.

Τιμητικές διακρίσεις
--------------------

Η KAAG έχει σημειώσει πολλές επιτυχίες στην μακραίωνη ιστορία της, στα βελγικά διασυλλογικά πρωταθλήματα, ιδίως αυτά των γυναικών.

|  | έτος |
| --- | --- |
| Γυναίκες | 1993, 2000, 2003, 2004, 2005 |
| Άνδρες | - |

Παραπομπές
----------

1. ↑  Rombaut, Heli (2009). «Chapter 1: The Pioneers». *De Buffalo-bijbel* [*The Buffalo Bible*] (στα Dutch). σελίδες 10–25. ISBN 978-90-9024650-5. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

* Επίσημος ιστότοπος
* Gantoise 150


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα KAA Gent (atletiek)  της Ολλανδικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Πρέμιερ Λιγκ Σκωτίας** (αγγλικά: *Scottish Premier League*, SPL) αποτελούσε την κορυφαία εθνική ποδοσφαιρική κατηγορία στη Σκωτία. Ξεκίνησε το 1890 με την ίδρυση της επαγγελματικής ποδοσφαιρικής ένωσης (Scottish Football League). Το 1975 η *Α΄ κατηγορία* μετονομάστηκε σε *Πρέμιερ* (Premier Division) και το 1998 σε *Πρέμιερ Λιγκ* καθώς τη χρονιά εκείνη διασπάστηκε από την Σκωτική Ποδοσφαιρική Ένωση (SFL).

Η πιο επιτυχημένη ομάδα του θεσμού είναι η Ρέιντζερς, η οποία έχει κατακτήσει 54 πρωταθλήματα, ενώ ακολουθεί με 45 πρωταθλήματα η Σέλτικ. Οι δύο ομάδες κυριαρχούν στην ιστορία του σκωτσέζικου πρωταθλήματος καθώς έχουν κατακτήσει τα 99 από τα 118 πρωταθλήματα, με την τελευταία ομάδα εκτός των δύο αιωνίων αντιπάλων της Γλασκόβης που αναδείχθηκε πρωταθλήτρια Σκωτίας να είναι η Αμπερντίν το 1985.

Η Σκωτική Πρέμιερ Λιγκ (Scottish Premier League) συγχωνεύθηκε με την Σκωτική Φούτμπολ Λιγκ (Scottish Football League) σχηματίζοντας την Σκωτική Επαγγελματική Φούτμπολ Λιγκ στις 27 Ιουνίου του 2013.

Πρωταθλητές
-----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Πρέμιερ Λιγκ**

| Περίοδος | Πρωταθλητής |
| --- | --- |
| 1998-99 |  Ρέιντζερς |
| 1999-00 |  Ρέιντζερς |
| 2000-01 |  Σέλτικ |
| 2001-02 |  Σέλτικ |
| 2002-03 |  Ρέιντζερς |
| 2003-04 |  Σέλτικ |
| 2004-05 |  Ρέιντζερς |
| 2005-06 |  Σέλτικ |
| 2006-07 |  Σέλτικ |
| 2007-08 |  Σέλτικ |
| 2008-09 |  Ρέιντζερς |
| 2009-10 |  Ρέιντζερς |
| 2010-11 |  Ρέιντζερς |
| 2011-12 |  Σέλτικ |
| 2012-13 |  Σέλτικ |

 |

Χορηγίες
--------

Η Bank of Scotland, η οποία αποτέλεσε τον κύριο χορηγό του πρωταθλήματος από το Μάρτιο του 1999 (το πρωτάθλημα ήταν δίχως χορηγό για το μεγαλύτερο μέρος της περιόδου), δεν ανανέωσε τη χορηγία της στο τέλος της περιόδου 2006–07. Οι συνομιλίες ξεκίνησαν με την Clydesdale Bank, και ως αποτέλεσμα, μια τετραετή συμφωνία για 8 εκατομμύρια στερλίνες τέθηκε σε ισχύ από τον Ιούλιο του 2007, ενώ το 2010 αυτή παρατάθηκε μέχρι το 2013.

Παραπομπές
----------

1. ↑  The Scottish Premier League was instituted in 1998, replacing the Scottish Football League Premier Division.
2. ↑  «Scottish Football League clubs vote in favour of a proposed merger with the Scottish Premier League». BBC Sport. Ανακτήθηκε στις 12 Ιουνίου 2013.
3. ↑  «Clydesdale in SPL sponsor talks». BBC Sport website. 11 October 2006.. Ανακτήθηκε στις 4 January 2010.
4. ↑  «Clydesdale are new SPL sponsors». *BBC Sport*. BBC. 19 Οκτωβρίου 2006. Ανακτήθηκε στις 4 Ιανουαρίου 2010.
5. ↑  «Clydesdale Bank extends sponsorship deal with SPL». *BBC Sport*. BBC. 19 Απριλίου 2010.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πρέμιερ Λιγκ Σκωτίας** |

* Επίσημη ιστοσελίδα

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 280065177
* LCCN: nb2012027809

 |

 |
Η «Εθνική Επαγγελματική Ένωση Σέριε Α» (ιταλικά: *Lega Nazionale Professionisti Serie A*, LNPA) ευρύτερα γνωστή ως **Λέγκα Σέριε Α** (Lega Serie A), είναι ο φορέας που διαχειρίζεται το κορυφαίο τη τάξει πρωτάθλημα ποδοσφαίρου για τους συλλόγους στην Ιταλία. Ιδρύθηκε την 1η Ιουλίου του 2010 και εδρεύει στο Μιλάνο. Ο σημερινός πρόεδρος Μαουρίτσιο Μπαρέτα επανεκλέχθηκε για δεύτερη φορά στις 18 Ιανουαρίου του 2013.

Η LNPA διοργανώνει το πρωτάθλημα της Σέριε Α (Serie A), το Κύπελλο Ιταλίας (Coppa Italia), το Σούπερ Καπ Ιταλίας (Supercoppa Italiana), το Εαρινό Πρωτάθλημα (Campionato Primavera), το Εαρινό Κύπελλο Ιταλίας (Coppa Italia Primavera) και το Εαρινό Σούπερ Καπ (Supercoppa Primavera).

Ιστορία
-------

Η LNPA δημιουργήθηκε την 1η Ιουλίου του 2010, έπειτα από τη διαίρεση της Λέγκα Κάλτσιο (LNP) σε δύο διακριτά όργανα, η δεύτερη εκ των οποίων ήταν η Λέγκα Σέριε Β, η οποία ανέλαβε τη διοργάνωση της Σέριε Β.

Λογότυπο
--------

Το λογότυπο του οργανισμού έχει εξελιχθεί με το πέρασμα του χρόνου. Το 2018 παρουσιάστηκαν τα νέα λογότυπα του οργανισμού.

Παραπομπές
----------

1. ↑  «ASSEMBLEA LEGA SERIE A». *legaseriea.it*. 1 Ιουλίου 2010. Αρχειοθετήθηκε από το πρωτότυπο στις 25 Δεκεμβρίου 2014. Ανακτήθηκε στις 17 Οκτωβρίου 2015.
2. ↑  «Beretta riconfermato Presidente Lega Serie A». *legaseriea.it*. 18 Ιανουαρίου 2013. Αρχειοθετήθηκε από το πρωτότυπο στις 25 Δεκεμβρίου 2014. Ανακτήθηκε στις 17 Οκτωβρίου 2015.
3. ↑  epfl-europeanleagues.com Lega Serie A
4. ↑  «PARTE LA NUOVA LEGA SERIE A». *lega-calcio.it*. 22 Ιουνίου 2010. Αρχειοθετήθηκε από το πρωτότυπο στις 25 Ιουνίου 2010. Ανακτήθηκε στις 17 Οκτωβρίου 2015.
5. ↑  La Lega di Serie A si rinnova: ufficializzati i nuovi loghi goal.com

Εξωτερικοί σύνδεσμοι
--------------------

* Επίσημος ιστότοπος
Η **Northern Ireland Football League** (NIFL) αποτελεί τον εθνικό σύνδεσμο ποδοσφαιρικών σωματείων της Βόρειας Ιρλανδίας. Ιδρύθηκε το 2013 για να αναλάβει την ανεξάρτητη συλλογική διαχείριση από τα τρία κορυφαία επίπεδα του συστήματος ποδοσφαιρικών πρωταθλημάτων της Βόρειας Ιρλανδίας, δηλαδή την Πρέμιερσιπ (Premiership), ΝΙΦΛ Τσάμπιονσιπ 1 (NIFL Championship 1) και ΝΙΦΛ Τσάμπιονσιπ 2 (NIFL Championship 2) οι οποίες τελούσαν υπό τη διοίκηση της Ιρλανδικής Ποδοσφαιρική Ομοσπονδία (IFA).

Εκτός από τις κατηγορίες των πρωταθλημάτων, η NIFL διεξάγει επίσης το Λιγκ Καπ Βορείου Ιρλανδίας (Northern Ireland Football League Cup) για τους συλλόγους-μέλη της, καθώς και την ΝΙΦΛ Ριζέρβ Λιγκ (NIFL Reserve League) και το George Wilson Cup για τις ομάδες των αναπληρωματικών τους, όπως και τα NIFL Youth League και NIFL Youth League Cup για τα τμήματα υποδομής.

Λειτουργεί ως εταιρεία, καθώς οι 40 σύλλογοι-μέλη ενεργούν ως μέτοχοι με μία ψήφο ο καθένας. Ιστορικά περιλάμβανε ολόκληρο το νησί της Ιρλανδίας κατά τη δημιουργία της το 1890, πλέον όμως καλύπτει μόνο το τμήμα της Βόρειας Ιρλανδίας μετά τη διχοτόμηση της Ιρλανδίας το 1921.

Παραπομπές
----------

1. ↑  «We're Not Brazil... We're Northern Ireland: The Irish Football Association Strategic Plan 2013/2018» (PDF). *Irish Football Association*. irishfa.com. σελ. 16. Ανακτήθηκε στις 16 Σεπτεμβρίου 2015.
2. ↑  «Regulations and club information: Season 2015/16» (PDF). *Northern Ireland Football League*. nifootballleague.com. Αρχειοθετήθηκε από το πρωτότυπο (PDF) στις 23 Ιανουαρίου 2016. Ανακτήθηκε στις 16 Σεπτεμβρίου 2015.
3. ↑  «About the NIFL». *Northern Ireland Football League*. nifootballleague.com. Ανακτήθηκε στις 16 Σεπτεμβρίου 2015.

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Northern Ireland Football League  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Σαν Ντιέγκο (San Diego)** είναι ένας αστεροειδής που περιφέρεται στην εσωτερική περιοχή (δηλαδή την προς την πλευρά του Ηλίου) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,6. Ανακαλύφθηκε το 1982 από την Αμερικανίδα αστρονόμο Έλινορ Χέλιν, που παρατηρούσε από το Αστεροσκοπείο του Πάλομαρ, και πήρε το όνομά του προς τιμή της πόλης Σαν Ντιέγκο, που βρίσκεται σχετικώς κοντά στο Αστεροσκοπείο, με αφορμή την ψήφιση από το δημοτικό συμβούλιό της μέτρων για την καταπολέμηση της φωτορύπανσης.

Ο Σαν Ντιέγκο είναι ένας από τους πολύ λίγους αστεροειδείς της Κύριας Ζώνης που περιφέρεται γύρω από τον `Ηλιο σε λιγότερο από χίλιες γήινες ημέρες. Κοντά στο περιήλιο της τροχιάς του ο Σαν Ντιέγκο βρίσκεται έξω από τα εσώτατα (δηλαδή τα προς τον `Ηλιο) όρια της Κύριας Ζώνης.

Φυσικά χαρακτηριστικά
---------------------

Τα κυρίως φυσικά χαρακτηριστικά του Σαν Ντιέγκο είναι άγνωστα. Ο αστεροειδής περιστρέφεται γύρω από τον εαυτό του μία φορά κάθε 105,7 ώρες, μία εξαιρετικά αργή περιστροφή για αστεροειδή.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 3042 Ζελίνσκυ | 3043 Σαν Ντιέγκο | 3044 Σαλτι |
Το **Αγγλικό κόμμα** ήταν ελληνική πολιτική παράταξη των πρώτων χρόνων ύπαρξης του ελληνικού κράτους.

Αρχηγός του κόμματος ήταν ο Αλέξανδρος Μαυροκορδάτος. Το κόμμα ιδρύθηκε κατά τη διάρκεια της δεύτερης εθνοσυνέλευσης στο Άστρος το 1824. Στην εθνοσυνέλευση αυτή ιδρύθηκαν και οι βασικότεροι αντίπαλοί του, που ήταν το Γαλλικό κόμμα του Ιωάννη Κωλέττη και το Ρωσικό κόμμα του Ανδρέα Μεταξά, σαν συνέπεια της επίδρασης που είχαν οι τρεις μεγάλες δυνάμεις της εποχής και ανάλογα ποια υποστήριζε ο καθένας ότι θα βοηθήσει την Ελλάδα. Το Αγγλικό κόμμα είχε απήχηση στους Φαναριώτες, νησιώτες και μικρή απήχηση στην Πελοπόννησο. Μέσω του αρχηγού του υιοθέτησε μια σταθερά αγγλόφιλη πολιτική, πιστεύοντας ότι η Αγγλία, λόγω των συμφερόντων της στην Ανατολή, ήταν η μόνη δύναμη που μπορούσε να αντιταχθεί στα επεκτατικά σχέδια της Ρωσίας. Επίσης, υποστήριξε τη δημιουργία ανεξάρτητου ελληνικού κράτους, ενάντια στα ρωσικά σχέδια για τρεις ηγεμονίες.

Στην δίκη του Κολοκοτρώνη το Αγγλικό κόμμα επενέβη υπέρ των κατηγορουμένων και ο Μαυροκορδάτος επέκρινε τον τρόπο διεξαγωγής της δίκης με αποτέλεσμα η Αντιβασιλεία να τον παύσει από την Κυβέρνηση.

Κατά τη Βασιλεία του Όθωνα, το κόμμα ευνοήθηκε πολύ μιας και οι αρχηγοί των άλλων δύο στάλθηκαν στην Ευρώπη. Ο κύριος στόχος του κόμματος ήταν η οργάνωση του κράτους και ύστερα η επέκταση του. Μετά τον Κριμαϊκό πόλεμο στον οποίο Αγγλικά πλοία έφτασαν στον Πειραιά για να πιέσουν την κυβέρνηση να σταματήσει να υποστηρίζει ελληνικά κινήματα σε οθωμανικά εδάφη, το κόμμα αποδυναμώθηκε αρκετά μαζί και με το Γαλλικό, και άρχισαν να αναπτύσσονται νέα κόμματα.

Παραπομπές
----------

1. 1 2  Koliopoulos, John S.· Veremis, Thanos M. (2010). *Modern Greece: A History since 1821*. Wiley-Blackwell. σελ. 35.
2. ↑  Clogg, Richard (1987). *Parties and Elections in Greece: The Search for Legitimacy*. C. Hurst & Co. σελ. 1.

Ενδεικτική Βιβλιογραφία
-----------------------

* *Τα ελληνικά πολιτικά κόμματα 1821-1936* , Gunnar Hering (Μετάφραση Θόδωρος Παρασκευόπουλος) , Έκδοση: Μορφωτικό Ίδρυμα Εθνικής Τραπέζης, Αθήνα 2004.
* *Η ξενική εξάρτησις κατά την διαδρομήν του νεοελληνικού κράτους (1821-1945), Πολιτική διαμόρφωσις- Εθνική Γη-Δανειοδότησις*, Αθήναι 1975, Τ. Λιγνάδης.
* *A Short History of Modern Greece*, Richard Clogg, Cambridge University Press, 1979 ISBN 0-521-32837-3
Για άλλες χρήσεις, δείτε: Κινέτα.
Συντεταγμένες: 37°58′15″N 23°12′58″E﻿ / ﻿37.97083°N 23.21611°E﻿ / 37.97083; 23.21611

Η **Κινέτα** είναι παραθαλάσσιος οικισμός της Δυτικής Αττικής που βρίσκεται κατά μήκος της Εθνικής οδού Αθηνών-Κορίνθου, 56 χιλιόμετρα δυτικά της Αθήνας. Είναι χτισμένη στις ακτές του Σαρωνικού, λίγο δυτικότερα της Κακιάς Σκάλας (Σκυρωνίδες Πέτρες), κάτω από τα Γεράνεια Όρη. Η Κινέτα διαθέτει μία από τις μεγαλύτερες παραλίες του βόρειου Σαρωνικού, κάτι που την έκανε δημοφιλή τόπο παραθερισμού των κατοίκων της Αττικής ήδη από την δεκαετία του 1960. Μετά την δεκαετία του 1980 άρχισε να αποκτάει μόνιμους κατοίκους που αυξήθηκαν ακόμα περισσότερο τις επόμενες δεκαετίες. Η Κινέτα ανήκει στο Δήμο Μεγαρέων και ο πληθυσμός της ανέρχεται σε 1.446 κατοίκους, σύμφωνα με την Απογραφή του 2011.

Ιστορικά στοιχεία
-----------------

Η Κινέτα αναφέρεται σε βιβλίο του 1833 ως μικρό χωριό με αρβανίτικο πληθυσμό. Η ονομασία της θεωρείται πως προέρχεται από το αλβανικό kënetë, που σημαίνει βάλτος και οφείλεται στους μικρούς βάλτους που σχηματίζονταν στο παρελθόν στην περιοχή κοντά στην παραλία.

Πυρκαγιά (Ιούλιος 2018)
-----------------------

Στις 23 Ιουλίου 2018, έπειτα από πυρκαγιά που ξέσπασε στην ευρύτερη περιοχή της Κινέτας η οποία ξεκίνησε από πευκόφυτη έκταση στα Γεράνεια Όρη, καταστράφηκαν δεκάδες σπίτια και κάηκαν τεράστιες εκτάσεις δάσους. Τα ξημερώματα της 25ης Νοεμβρίου 2019, η Κινέτα επλήγη από τις σοβαρές πλημμύρες που προκλήθηκαν από ισχυρές βροχοπτώσεις στη διάρκεια της νύχτας και είχαν ως αποτέλεσμα την καταστροφή πολλών σπιτιών, καταστημάτων και διαφόρων επιχειρήσεων. Οι δρόμοι της γέμισαν με τόνους μπάζων, λάσπης και φερτών υλικών και παρέσυραν στο πέρασμά τους αυτοκίνητα και πολλά ακόμη αντικείμενα.

Συνοικίες
---------

* Γαλήνη
* Πανόραμα 1
* Πανόραμα 2
* Πανόραμα 3
* Μαρούγκα
* Παραλία
* Κακιά Σκάλα

Παραπομπές
----------

1. ↑  «Απογραφή Πληθυσμού-Κατοικιών 2011» (PDF). Αρχειοθετήθηκε (PDF) από το πρωτότυπο στις 17 Μαΐου 2017. Ανακτήθηκε στις 16 Σεπτεμβρίου 2016.
2. ↑  The History of Modern Greece (1833)
3. ↑  «Μαύρη μέρα για την Αττική». *Η Εφημερίδα των Συντακτών*. 23 Ιουλίου 2018. Αρχειοθετήθηκε από το πρωτότυπο στις 2018-07-25.. Ανακτήθηκε στις 24 Ιουλίου 2018.
4. ↑  «"Κόκκινα" πάνω από 200 κτίρια στις πυρόπληκτες περιοχές – στους 80 οι νεκροί». *Kathimerini*.. Ανακτήθηκε στις 2018-07-25.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Πόλεις, κωμοπόλεις, χωριά και οικισμοί του Δήμου Μεγαρέων |
| --- |
|  |
| Δημοτική Ενότητα Μεγαρέων | 
* Μέγαρα
* Αγία Τριάς
* Αιγειρούσαι
* Βλυχάδα
* Κινέτα
* Κουμίντρι
* Λάκκα Καλογήρου
* Μεγάλο Νησί (νησίδα)\*
* Μέγαρα
* Μονή Αγίου Ιεροθέου
* Μονή Αγίου Ιωάννου Προδρόμου
* Μονή Παναχράντου
* Παχάκιον (νησίδα)\*
* Πάχη
* Σπάρτα
* Στίκας
 |
|  |
| Δημοτική Ενότητα Νέας Περάμου | 
* Νέα Πέραμος
 |
|  |
| 
* Έδρα: Μέγαρα
 |

 |
Οι γραμμές του χεριού
Η **χειρομαντεία** είναι η μαντική τέχνη της ερμηνείας των γραμμών του χεριού και της αποκάλυψης του πεπρωμένου του κατόχου του.

Ιστορική αναδρομή
-----------------

Η χειρομαντία είναι μαντική πρακτική που από την αρχαιότητα χρησίμευε για την πρόβλεψη του μέλλοντος.
Είναι γνωστή στον πολιτισμό της Ινδίας, της Αιγύπτου, της Βαβυλώνας και της Ασσυρίας, όπου και θεωρείτο μυστική τέχνη. Στους πολιτισμούς αυτούς, η παλάμη του αριστερού χεριού ήταν ο «καθρέπτης» του χαρακτήρα του ανθρώπου και είχε όλα τα χαρακτηριστικά του κατόχου του από την αρχή της ζωής και μέχρι τον θάνατο. 

Αρκετοί λόγιοι του 19ου αι. όπως ο Desbarolles, ο Φλαντ ή ο Νέττεσχάιμ μελέτησαν την δομή της παλάμης και ίδρυσαν την σχολή της *χειρολογίας* με βάση την αρχαία χειρομαντία. Στον μεσαίωνα η μελέτη της παλάμης ήταν βοηθητικό στοιχείο της ιατρικής εξέτασης των ασθενών και διδασκόταν ακόμα και στους φοιτητές του πανεπιστήμιου.

Παραπομπές
----------

1. 1 2  Hans Biedermann: *Lexikon der magischen Künste*. VMA-Verlag Wiesbaden. ISBN 3-928127-59-4
2. ↑  Zedlers Lexikon, Band 5.

Εξωτερικοί σύνδεσμοι
--------------------

* Εισαγωγή στην χειρομαντεία[*νεκρός σύνδεσμος*]
* Χειρομαντεία, η τέχνη